Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Pinged on jätkuvalt kõrgel Läänekaldal Judea, Samaaria ja Jordani oru aladel.
Iisraeli ülemkohus kuulab palvekirju valitsemise aluste muutmise vastu,
mis ei luba peaprokuröril kuulutada istuv peaminister teovõimetuks.
USA lubas Soomel hankida Iisraeli Taaveti Lingu relvasüsteemi.
Pinged on endiselt kõrgel Läänekaldal Judea, Samaaria ja Jordani oru aladel,
kus jätkuvad püüded juurida sealtkandist välja terroristid.
Operatsiooni Laintemurdja raames tegid
Iisraeli Kaitseväe, Julgeolekuameti ja piiripolitsei eriüksused öösel
terroritõrjet, mille käigus vahistati kolmteist terrorismis kahtlustatavat.
Muuhulgas vahistati üks Iraani-meelse Palestiina Islamidžihaadi juhte.
Kõik nad viidi Julgeolekuametisse edasiseks juurdluseks.
Iisraeli sõdurite hulgas teateid vigastustest polnud.
Muid uudiseid:
Lisaks pingete tõusule Iisraeli ja selle piirkondlike vaenlaste vahel
on riigi sisetüli Iisraeli valitsusliidu kavatsuse tõttu
taastada tasakaal kolme võimuharu vahel kohtureformi teel
siiani jäänud iisraellaste peamine mureküsimuseks.
Iisraeli ülemkohus pidas istungi
palvekirjade kuulamiseks valitsemise alusõiguse muutmise vastu,
mis ei luba peaprokuröril kuulutada istuvat peaministri teovõimetuks.
Kaks palvekirja meie ees käsitlevad muudatust nr 12,
mis võeti vastu k. a. märtsis Knessetis
ja millega muudeti sätet peaministri teovõimetuse kohta.
Tuleb märkida, et Iisraeli parlament
seadustas muudatuse märtsis häältega 61-47.
Siiski väidetakse palvekirjades, et eelnõu oli
’isiklik muudatus, mis õõnestab õiguskorda Iisraelis’
ja et seaduse kohene jõustamine loob ’uue ja ohtliku pretsedendi,
kuna peaministri volitustega isik võib muuta põhiseaduslikku korda
oma suva kohaselt, arvestades seda, et enamus on tema poolel’.
See on tegelikult sobitatav õigus,
mis sobitati Benjamin Netanyahu, Iisraeli peaministri mõõtu.
See pole viis luua seadusi, mis on tegelikult osa Iisraeli põhiseadusest.
Valitsus peab lõpetama sobingu Knessetiga,
kus mängitakse seadusloomega.
Umbes nii, et kui reeglid neile ei sobi, siis nad muudavad reegleid.
Tuleb selgitada, et peaminister Netanyahu'l
ei lubatud tegelda Iisraeli kohtureformi seadusandlusega
ega isegi arutada massiproteste reformi vastu
tema enda süüdistatuse tõttu
kolmes kohtasjas: pettus, usalduse kuritarvitamine ja pistisevõtmine.
Kuigi Iisraeli õigus sätestab,
et süüdistatav on süütu kuni tema süü tõestamiseni,
peavad reformi vastu protestivad iisraellased
istuva valitsuse iga seadusandlikku algatust kohtureformi asjus
’soodsaks isiklikult peaministrile ja tema istuvale valitsusele’
ja ilmselt ka ’katseteks muuta Iisraeli riigi demokraatia olemust üldiselt’.
Tulime siia valitsusele ütlema, et me ei loobu Iisraeli demokraatiast.
Iisrael on demokraatia!
See on kirjutatud Iisraeli iseseisvushartasse.
Ühelgi valitsusel pole õigust keelustada demokraatia Iisraelis.
Ja täna avaldame siin meelt.
Iisraeli rahva enamus ei nõustu Iisraeli demokraatia keelustamisega.
Ülemkohtus käib arutelu, ja oleme tulnud, et öelda:
toetame ülemkohut, ja samas ütleme: see on liig mis liig.
Me ei lase sellel valitsusel oma demokraatiat hävitada.
Erinevalt opositsioonist toonitavad reformi toetajad vajadust
vähendada kohtu võimu,
mis sisuliselt ei luba valitud ametiisikutel aktiivselt tegelda
seadusloomega huvide konflikti tõttu.
Olen Iisraelis jurist ja tulin protestima ülemkohtu vastu,
sest täna meie hääl enam ei loe,
kuna 15 kohtunikku otsustavad meie eest kõik elu küsimused,
ja see pole demokraatia.
Tahame tõelist ja ehtsat demokraatiat,
kus rahvas hääletab ja tema otsused loevad
ja ta saab oma elu ise määrata.
Täna me seda teha ei saa, ja oleme siin, et öelda: Stopp!
Tuleb märkida, et ehkki püüded
saavutada lai rahvuslik konsensus reformi osas
president Isaac Herzog’i juhtimisel on viimastel nädalatel sisuliselt luhtunud,
peetakse mitteametlikke kõnelusi peaminister Benjamin Netanyahu
Likud’i partei ja endise kaitseministri Benny Gantz'i
mitmeid erakondi hõlmava rahvusliku ühtsuse liidu esindajate vahel.
Tuleb ka rõhutada, et USA on küll korduvalt palunud Iisraeli valitsusel
saavutada lai rahvuslik konsensus Iisraeli demokraatia muudatuste osas,
ent päringule, kas muudatus lõpetaks USA kaitsealase toetuse Iisraelile,
vastas välisministeeriumi asepressiesindaja Vedant Patel nii:
Ütlen selle kohta, et seda ei juhtu.
Ent saan öelda, et meie aastakümnete ...
Mida ei juhtu?
Ei tule mingit sõjalise abi kärpimist ega peatamist,
kuna meie toetus Iisraelile ja meie toetus Iisraeli julgeolekule
on raudkindel.
Meie aastakümnete pikkune partnerlus Iisraeliga on raudkindel.
Tagasi Jeruusalemma,
kus Iisraeli PM Benjamin Netanyahu võõrustas Sambia presidenti
Hakainde Hichilema’t kahepoolseiks kõnelusteks
suhete edasiseks tugevdamiseks kahe riigi vahel.
Meil on huvitavad ajad ja me läheme neist läbi hästi.
Pärast omavahelist kohtumist rõhutas Netanyahu, et Hichilema visiit
on järjekordne tõend Iisraeli naasmisest Aafrikasse.
Tervitan rõõmuga president Hichilema’t Jeruusalemmas.
See näitab suurt sõprust Sambia ja Iisraeli vahel.
Arutame väga paljut, mida saaks veelgi parandada meie suhetes
meie mõlema rahva hüvanguks, ja ka Iisraeli naasmiseks Aafrikasse.
Iisrael naaseb Aafrikasse, Aafrika naaseb Iisraeli.
Ja arvan, et see tuleb kõigile kasuks.
Enne peaministri külastamist
kohtus president Hichilema Iisraeli ametivenna
Herzog’iga ja rõhutas suhete olulisust kahe riigi vahel.
Härra president, eelkõige tahame tõesti tänada teid
sooja külalislahkuse eest, mida oleme saanud tunda teilt kui juhilt,
valitsuselt, Iisraeli rahvalt alates meie saabumisest Tel Avivi
ja sõidust pühasse paika siin Jeruusalemmas.
Oleme selle eest väga tänulikud!
Tahame ka rõhutada, nagu te õigesti ütlesite,
kui oluline on meie suhe, mis algas palju-palju aastaid tagasi:
suhe Iisraeli-Sambia vahel, me valitsuste, me rahvaste vahel -
Sambias on kenake hulk juudi kogukondi.
Pöördume Iisraeli põhjanaabri Süüria poole,
kus Vene lennuvägi pidas öiseid õppusi koos Süüria eriüksustega,
püüdes ulatuslikult tõsta oma valmisolekut.
Vene kaitseministeeriumi avaldatud videote põhjal
võtsid õppustest osa sõjalennukid, helikopterid ja mitmikraketiheitjad,
samuti hulgaliselt jalaväge ja muud sõjatehnikat.
Tasub märkida, et õppus oli planeerimata.
Pealegi toimus see vaid kuus päeva pärast
president Vladimir Putin’i hoiatust NATOle üldiselt ja USAle eriliselt,
et Moskva on ’alati valmis mistahes arenguks seoses Süüriaga’.
Muid seotud uudiseid:
USA lubas Soomel hankida Iisraeli Taaveti Lingu relvasüsteemi.
Seetõttu väljendas Iisraeli kaitseminister tänu
USA valitsusele moodsa maa-õhk kaitsesüsteemi
ajaloolise müügi heakskiitmise eest.
Süsteemi töötasid Iisrael ja USA välja ühiselt.
Selle umbes 316 miljoni eurose hankelepingu kohaselt
müüb Iisrael Soomele Taaveti Lingu relvasüsteemi,
mis hõlmab Iisraeli-USA kahasse toodetud püüdureid
ja Iisraeli toodetud raketiheitjaid ja radarisüsteeme.
Süsteemi Soome versiooni arendavad ühiselt Iisraeli ja USA tööstused
Rafael Advanced Systems ja Raytheon Technologies Cooperation’i juhtimisel
koos Soome tööstustega, kusjuures igal on oma konkreetne ülesanne.
Süsteem lõimitakse Soome käsuliini- ja juhtimissüsteemidega.
Seejuures tegi Iisraeli kaitseminister Yoav Gallant avalduse,
milles tänas Soome valitsust ja eriti Soome ametivenda Antti Häkkäneni
usalduse eest Iisraeli kaitseaparaadi ja -tööstuse vastu.
Ta väljendas veendumust,
et leping on uus verstapost Iisraeli ja Soome koostöös,
mis tõhustab nende vastust üleilmseile ja piirkondlikele ohtudele.
Tänan vaatamast TV7 Iisraeli Uudiseid!
Kui meie saated on teile õnnistuseks
ja te soovite toetada TV7 Iisraeli stuudio edasist tööd,
võite teha annetuse võrgulehel www.tv7israelnews.com.
Paluge ka meie tagakiusatud usuvendade-õdede eest üle ilma,
samuti rahu Jeruusalemmale ja päästet Iisraelile!
Olen Jonathan Hessen. Soovin õnnistud õhtut!
Kui Jumal lubab, näeme jälle homme samal ajal.
Tõlge: Sulev Kivastik